എ.വൈ 4.2 കോവിഡിന്റെ പുതിയ ഡെല്റ്റ വകഭേദം ഇന്ത്യയില് റിപ്പോര്ട്ട് ചെയ്തു എ.വൈ 4.2 കോവിഡിന്റെ പുതിയ ഡെല്റ്റ വകഭേദം ഇന്ത്യയില് റിപ്പോര്ട്ട് ചെയ്തു. കിഴക്കന് യൂറോപ്പിലും ബ്രിട്ടനിലും റിപ്പോര്ട്ട് ചെയ്ത കോവിഡിന്റെ പുതിയ ഡെല്റ്റ വകഭേദമാണ് ഇന്ത്യയില് സ്ഥിരീകരിച്ചതായി റിപ്പോര്ട്ട് ചെയ്തിരിക്കുന്നത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ മധ്യപ്രദേശിലും മഹാരാഷ്ട്രയിലും നിലവില് 30ല് താഴെ കോവിഡ് കേസുകള് എ.വൈ 4.2 വകഭേദം മൂലമാണെന്നാണ് റിപ്പോര്ട്ട് ചെയുന്നു. എന്നാല്, ആശങ്കപ്പെടേണ്ട സാഹചര്യമില്ലെന്ന് വിദഗ്ധര് അറിയിച്ചു. ജനിതക ശ്രേണീകരണ പരിശോധനയില് കേവലം 0.1 ശതമാനം സാമ്ബിളുകളില് മാത്രമേ പുതിയ ഡെല്റ്റാ വകഭേദം സ്ഥിരീകരിച്ചിട്ടുള്ളൂ എന്നും വിദഗ്ധര് വ്യക്തമാക്കുന്നു. ആശങ്കപ്പെടേണ്ട കോവിഡ് വകഭേദങ്ങളുടെ പട്ടികയിലാണ് എ.വൈ 4.2നെ യു.കെ ഉള്പ്പെടുത്തിയിരിക്കുന്നത്. ഡെല്റ്റ വകഭേദത്തേക്കാള് പകര്ച്ചവ്യാപന ശേഷി എ.വൈ 4.2 വകഭേദത്തിന് കൂടുതലാണെന്നാണ് ശാസ്ത്രജ്ഞരുടെ വിലയിരുത്തല്. അതേസമയം, ഡെല്റ്റ ആല്ഫ വകഭേദങ്ങളെപ്പോലെ വലിയ ഭീഷണി പുതിയ വൈറസ് ഉയര്ത്തില്ലെന്നും വിദഗ്ധര് പറയുന്നു. യു.കെയില് ശരാശരിയില് ഏകദേശം ആറുശതമാനം കേസുകളും ഈ പുതിയ വകഭേദത്താലാണെന്നാണ് റിപ്പോര്ട്ടുകള്. അമേരിക്ക, ജര്മനി, ഡെന്മാര്ക്ക്, റഷ്യ, ഇസ്രയേല് എന്നിവിടങ്ങളിലും പുതിയ വകഭേദം കണ്ടെത്തിയിരുന്നു. Tags